Lepo je, da smo se zbrali k podelitvi Tischlerjeve nagrade. Sredi popoldneva smo se nekateri srečali že v Žrelcu na grobu Joška Tischlerja in mu tudi tam že izrazili hvaležen spomin. Tudi slovesnost današnjega večera je v tem znamenju. Spomin in hvaležnost sta potrebna za dobro delo v sedanjem trenutku in hkrati nadvse koristna sopotnika na poti v bodočnost.

Spoštovani gostje! Spoštovani nagrajenec!

V imenu obeh organizacij, ki danes podeljujeta 46. Tischlerjevo nagrado – Narodnega sveta koroških Slovencev in Krščanske kulturne zveze–, vas prav prisrčno pozdravljam. Veseli me, da ste se odzvali našemu vabilu in da lahko skupaj obhajamo ta večer.

Dovolite, da nekatere goste in ustanove še z imenom pozdravim in prosim, da **na koncu** vse obdarite **s skupnim** aplavzom.

Med nami so:

* krški škof **Jože Marketz**
* predsednik slovenske škofovske konference novomeški škof **dr. Andrej Saje**
* generalna konzulka Republike Slovenije v Celovcu **Maja Balant Slobodjanac**
* veleposlanik Republike Avstrije v Ljubljani - Botschafter der Republik Österreich in Slowenien dr. **Konrad Bühler**
* od biroja za slovensko narodno skupnost pri deželi Koroški namestnica vodje **magª. dr. Mirjam Polzer-Srienz**
* poslanec državnega zbora **Franc Medic**
* vodja oddelka 3 za manjšinsko šolstvo v Izobraževalni direkciji Koroške **Sabine Sandrieser**
* za Zvezo slovenskih organizacij podpredsednica **dr. Augustine Gasser**
* za Skupnost koroških Slovenk in Slovencev **Lojze Dolinar**
* za Slovensko prosvetno zvezo predsednik **Mitja Rovšek**
* predsednik Enotne liste **Gabriel Hribar**
* podpredsednica Sveta slovenskih organizacij **Anna Wedam**
* ravnateljica Zvezne gimnazije in zvezne realne gimnazije za Slovence v Celovcu **Magdalena Kulnig**
* za Višjo šolo za gospodarske poklice v Šentpetru **Andrea Ambruš-Einspieler**
* ravnateljica Slovenske glasbene šole dežele Koroške **Janja Hinteregger**
* za Mohorjevo družbo direktor **Franz Kelih**
* predsednik gibanja Kultura-natura- Slovenija v Kropi **Slavko Mežek**
* predsednik Slovenske gospodarske zveze **Benjamin Wakounig**

Moj pozdrav velja vsem predstavnikom uradov,

šolskih, vzgojnih, izobraževalnih, gospodarskih in cerkvenih ustanov,

predstavnikom političnih in kulturnih organizacij

ter znanstvenih inštitutov,

Mohorjeve družbe,

Kluba koroških Slovencev v Ljubljani in v Mariboru

ter zastopnikom slovenskih ustanov na Primorskem.

Pozdravljam

vse dobitnike Tischlerjeve nagrade in

vse navzoče člane Tischlerjeve družine

prisrčen pozdrav tudi lavdatorju današnje slavnosti – **Mag. Hanziju Filipiču**, glavnemu uredniku Mohorjeve založbe.

Moj pozdrav velja predstavnikom medijev, ki se jim zahvaljujem za obisk in poročanje o današnji slovesnosti.

Prisrčno pozdravljam Moško vokalno skupino Svrž pod vodstvom **Aleksa Schusterja,** ki bo pevsko olepšala današnjo prireditev.

Poseben pozdrav velja vsem sodelujočim na letošnjem govorniškem natečaju ter navzočim mentoricam in mentorjem.

Lepo pozdravljam avtorja razstave o Jožku Tischlerju - očetu Slovenske gimnazije **dr. Andreja Rahtena.** Dr. Rahten nam bo kasneje predstavil potujočo razstavo o politiku in šolniku dr. Jošku Tischlerju, ki je s svojim dolgoletnim delovanjem močno zaznamoval razvoj med koroškimi Slovenci. Razstava je nastala ob 45. obletnici smrti Joška Tischlerja in ob 50. obletnici selitve Slovenske gimnazije v nove prostore, prikazuje pa življenje in delovanje očeta Slovenske gimnazije.

V posebno čast in veselje pa mi je, da smem pozdraviti današnjega nagrajenca, dipl. inž. Franca Kattniga, ki mu Narodni svet koroških Slovencev in Krščanska kulturna zveza danes podeljujeta 46. Tischlerjevo nagrado

**za življenjsko delo na kulturnem in založniškem področju ter ta dolgoletno prizadevanje v prid slovenskega jezika in kulture na Koroškem**

Prisrčno pozdravljeni med nami tudi vsi prijatelji, sorodniki in sopotniki, ki ste nagrajenca podpirali pri njegovih nalogah in prizadevanjih.

Ker med častnimi gosti iz zdravstvenih razlogov ni najvažnejšega častnega gosta, Franca Kattniga, smo se že predvčerajšnjem odpeljali v občino ROŽEK, kjer smo v zelo lepi ceremoniji, s kulturnim programom, v navzočnosti župana Richaua, podelil Francu Tischlerjevo nagrado.

Prosenovega Francija sem videl prvič v slovenski gimnaziji, verjetno jeseni 1959, vendar je bila razlika in respekt med prvim gimnazijskim letnikom in našim razredom prevelika, saj sem bil v razredu, ki je opravljal maturo pet let pozneje. Poleg tega je bil Franz Kattnig iz tiste generacije, ki se je rodila še med drugo svetovno vojno. Franci je privekal na svet pri Prosenu v Spodnjih Goričah točno 7. januarja 1945, na nedeljo, en dan po treh kraljih. Rodil se je v občini Rožek, ki je dala celemu Rožu svoje ime. In mi v Svečah še danes - če gremo v Št. Jakob ali v Rožek rečemo, da gremo v Rož.

Morda pa ima celo keltsko kri v sebi, kajti ni Virunum, niti Št.Vid najstarejše glavno mesto Koroške, temveč Rožek, Keltski center v dobi Keltov.

Kattnigova ideja je bila logična, ko je predlagal ustanovitev zanimivega keltskega muzeja v Rožeku!

Ko je maturiral, smo z občudovanjem slišali, da se je odločil za zelo zahteven študij, za inženirja strojegradnje, v času ko je pri nas še prevladoval poklic učitelja ali učiteljice ali pa duhovnika. V tem predmetu je bil zelo uspešen in je kmalu postal univerzitetni asistent za strojegradnjo, Maschinenbau, in poleg tega še profesor na visoki tehnični šoli.

In ravno ta univerzitetni asistent za strojegradnjo se je odločil, da se vrni na Koroško.

To je bil tako imeniten dan, da je naš oče, ko je prišel iz Celovca domov, nekoč leta 1978, najprej z veseljem oznanil vrnitev Franca Kattniga na Koroško in zaposlitev v slovenskih vrstah. Ta vrnitev  je bila pravzaprav velika senzacija! Seveda bi se tudi danes veselili vsakega, ki ostane na Koroškem in ravno tako vsakega, ki se vrne na Koroško. Da pa žal ni tako, vsi vemo.

Našel je zaposlitev v Narodnem svetu, ki je Kattniga zaprosil, da ustanovi Slovenski informacijski center. Njegovo dolgoletno težišče ja pa seveda bila založba Mohorjeve družbe. Kot direktor založbe je bil središče svetovne Slovenije, saj so se ustavljali pri njem Slovenci iz Toronta, Chicaga, Buenos Airesa, Münchna, Trsta, Ljubljane ali pa iz Maribora, med njimi tudi Drago Jančar. Zato ni čudo, da je Jančar prišel v rodni kraj Kattniga, in imel pred majhnim občinstvom velik literarni večer.

Ob koncu še ena mala, ampak resnična anekdota. Ko mi je za Einspielerjev center manjkalo še 50 stolov, sem vprašal Francija, če ima kak nasvet. Rekel je: nasveta nimam, imam pa 50 stolov. Ko boste torej drugič v Einspielerjevem centru v gornji galeriji, boste sedeli na Kattnigovih imenitnih stolih, saj so se prvotno nahajali v Kazinu v Vrbi. V Einspielerjevem centru se pa nahaja tudi prelepa društvena odrska zavesa KOČNE, katere avtor je Peter Markovič iz Rožeka.

Druga resnična anekdota je pa ta, da je dal idejo za Tischlerjevo nagrado prav Kattnig, ki jo danes po 46 letih sprejema. Tako, kakor da bi Alfred Nobel sprejel Nobelovo nagrado.

O ustanovitvi društva Peter Markovič bomo slišali pozneje, rad bi pa poudaril, kako vesel je bil Franc Kattnig, da je prevzel društvo domačin, kulturnik, lingvist, dirigent in pevec, poznavalec ruskega jezika in rožanskega narečja, predvsem pa človek z neomejeno energijo, Aleksander, Lekši Schuster, sedaj uspešno nadaljuje Kattnigovo izročilo - z novimi akcenti!

Tudi to je fantastična zgodba!

Hvala Vam za potrpljenje in za pozornost!